CELEX: 62018CN0551
Language: mt
Date: 2018-08-29 00:00:00
Title: Kawża C-551/18: Talba għal deċiżjoni preliminari mressqa mill-Cour de cassation (il-Belġju) fid-29 ta’ Awwissu 2018 – IK

14.1.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 16/28
            
         
      Talba għal deċiżjoni preliminari mressqa mill-Cour de cassation (il-Belġju) fid-29 ta’ Awwissu 2018 – IK
      (Kawża C-551/18)
      (2019/C 16/35)
      Lingwa tal-kawża: l-Olandiż
      
         Qorti tar-rinviju
      
      Cour de cassation
      
         Parti fil-kawża prinċipali
      
      IK
      
         Domandi preliminari
      
      
                  1)
               
               
                  L-Artikolu 8(1)(f) tad-Deċiżjoni Qafas 2002/584/ĠAI (1) għandu jiġi interpretat fis-sens li huwa biżżejjed li, fil-mandat ta’ arrest Ewropew, l-awtorità ġudizzjarja emittenti ssemmi biss il-piena ta’ priġunerija eżekutorja li ġiet imposta, mingħajr għalhekk ma ssemmi l-piena addizzjonali mogħtija għall-istess reat u permezz tal-istess deċiżjoni ġudizzjarja, bħat-tqegħid għad-dispożizzjoni, li tagħti lok għal ċaħda effettiva tal-libertà biss wara l-eżekuzzjoni tal-piena ta’ priġunerija prinċipali, u dan biss wara deċiżjoni formali mogħtija għal dan l-għan mill-Qorti Penitenzjarja?
               
            
                  2)
               
               
                  Fil-każ ta’ risposta fl-affermattiv għall-ewwel domanda, l-Artikolu 8(1)(f) tad-Deċiżjoni Qafas 2002/584/ĠAI għandu jiġi interpretat fis-sens li l-konsegwenza tal-konsenja mill-Istat Membru tal-awtorità ġudizzjarja ta’ eżekuzzjoni abbażi ta’ mandat ta’ arrest Ewropew li jsemmi biss il-piena ta’ priġunerija eżekutorja li ġiet imposta, u għalhekk ma jsemmix il-piena addizzjonali ta’ tqegħid għad-dispożizzjoni mogħtija għall-istess reat u permezz tal-istess deċiżjoni ġudizzjarja, hija li, fl-Istat Membru tal-awtorità ġudizzjarja emittenti, jista’ jkun hemm iċ-ċaħda effettiva tal-libertà b’eżekuzzjoni ta’ din il-piena addizzjonali?
               
            
                  3)
               
               
                  Fil-każ ta’ risposta fin-negattiv għall-ewwel domanda, l-Artikolu 8(1)(f) tad-Deċiżjoni Qafas 2002/584/ĠAI għandu jiġi interpretat fis-sens li l-konsegwenza tal-fatt li, fil-mandat ta’ arrest Ewropew, l-awtorità ġudizzjarja emittenti ma semmietx il-piena addizzjonali ta’ tqegħid għad-dispożizzjoni mogħtija, hija li din il-piena addizzjonali, fejn jista’ jiġi preżunt li l-awtorità ġudizzjarja ta’ eżekuzzjoni ma tafx biha, ma tistax tagħti lok għal ċaħda effettiva tal-libertà fl-Istat Membru tal-awtorità ġudizzjarja emittenti?
               
            
         (1)  Id-Deċiżjoni Kwadru tal-Kunsill tat-13 ta’ Ġunju 2002 dwar il-mandat ta’ arrest Ewropew u l-proċeduri ta’ konsenja bejn l-Istati Membri (ĠU Edizzjoni Speċjali bil-Malti, Kapitolu 19, Vol. 6, p. 34, rettifika fil-ĠU 2009, L 17, p. 45).